laion/Wikipedia-Exotic huggingface dataset:
তেম্বা বাভুমা

তেম্বা বাভুমা (ইংরেজি: Temba Bavuma; জন্ম: ১৭ মে, ১৯৯০) কেপ প্রদেশের কেপটাউনে জন্মগ্রহণকারী দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। দলে তিনি মূলতঃ মাঝারি সারির ব্যাটসম্যান হিসেবে খেলছেন। এছাড়াও, ঘরোয়া ক্রিকেটে গটেংয়ের পক্ষে খেলছেন তিনি। নিউল্যান্ডসের সাউথ আফ্রিকান কলেজ জুনিয়র স্কুলে অধ্যয়ণ করেন। এরপর স্যান্ডটনের সেন্ট ডেভিডস ম্যারিস্ট ইনান্দা হাইস্কুলে পড়াশোনা করেন। ২০০৮ সালে প্রথম-শ্রেণীর ক্রিকেটে কলিন ইনগ্রাম নেতৃত্বাধীন ইস্টার্ন প্রভিন্সের বিপক্ষে অভিষেক ঘটে তার। খেলায় তিনি মাত্র চার রান সংগ্রহ করেন। ২০১০-১১ মৌসুমে ফ্রাঞ্চাইজ প্রতিযোগিতায় লায়ন্সের প্রতিনিধিত্ব করেন। সুপারস্পোর্ট সিরিজের প্রথম মৌসুমে ৬০.৫০ গড়ে চার খেলায় ২৪২ রান তোলেন। তন্মধ্যে নাইটসের বিরুদ্ধে করেন অপরাজিত ১২৪* রান। খেলায় তিনি ম্যান অব দ্য ম্যাচের পুরস্কার পান। ঘরোয়া ক্রিকেটে চমৎকার ক্রীড়াশৈলী উপস্থাপন করায় দক্ষিণ আফ্রিকা এ ক্রিকেট দলের সদস্য হন ও পাঁচ খেলায় অংশ নেন। জুলাই, ২০১২ সালে ডারবানে শ্রীলঙ্কা এ দলের বিপক্ষে প্রথম খেলেন। ঐ বছরেরই আগস্টে আয়ারল্যান্ডে এ দলের সদস্য হিসেবে সফর করেন। কিন্তু দুই খেলার ঐ সিরিজে তিনি তেমন সফলতা পাননি। ২৬ ডিসেম্বর, ২০১৪ তারিখে সফরকারী ওয়েস্ট ইন্ডিজের বিপক্ষে তার টেস্ট অভিষেক ঘটে। দক্ষিণ আফ্রিকার প্রথম কৃষ্ণাঙ্গ ক্রিকেটার হিসেবে সেঞ্চুরি করার কীর্তিগাঁথা রচনা করেন তিনি। ৫ জানুয়ারি, ২০১৬ তারিখে সফরকারী ইংল্যান্ডের বিপক্ষে কেপ টাউনে অনুষ্ঠিত সিরিজের দ্বিতীয় টেস্টে অপরাজিত ১০২ রান তুলেন। ৭ নভেম্বর, ২০১৬ তারিখে অস্ট্রেলিয়ার বিপক্ষে প্রথম টেস্ট উইকেট পান। ২৫ সেপ্টেম্বর, ২০১৬ তারিখে সফরকারী আয়ারল্যান্ডের বিপক্ষে তার ওডিআই অভিষেক ঘটে। বেনোনিতে অনুষ্ঠিত ঐ খেলায় তিনি ১২৩ বলে ১১৫ রানের মনোমুগ্ধকর সেঞ্চুরি করেন। "Bavuma inspires school assembly"। Sport। সংগ্রহের তারিখ ২০১৬-০১-১৬।  http://www.espncricinfo.com/ci/engine/match/469438.html http://stats.espncricinfo.com/ci/engine/records/averages/batting_bowling_by_team.html?id=6028;team=3300;type=tournament http://cricketarchive.com/Archive/Scorecards/441/441835.html http://cricketarchive.com/Archive/Scorecards/439/439344.html "West Indies tour of South Africa, 2nd Test: South Africa v West Indies at Port Elizabeth, Dec 26-30, 2014"। ESPN Cricinfo। সংগ্রহের তারিখ ২৬ ডিসেম্বর ২০১৪।  Hopps, David (৫ জানুয়ারি ২০১৬)। "Historic Bavuma ton helps SA achieve parity"। ESPNcricinfo। ESPN Sports Media। সংগ্রহের তারিখ ৫ জানুয়ারি ২০১৬।  "Australia v South Africa at Perth"। ESPNcricinfo। সংগ্রহের তারিখ ৭ নভেম্বর ২০১৬।  "Ireland tour of South Africa, Only ODI: South Africa v Ireland at Benoni, Sep 25, 2016"। ESPN Cricinfo। সংগ্রহের তারিখ ২৫ সেপ্টেম্বর ২০১৬।  "Bavuma ton sets up crushing 206-run win"। ESPNcricinfo। ২৫ সেপ্টেম্বর ২০১৬। সংগ্রহের তারিখ ২৫ সেপ্টেম্বর ২০১৬।  ইএসপিএনক্রিকইনফোতে তেম্বা বাভুমা (ইংরেজি) ক্রিকেটআর্কাইভে তেম্বা বাভুমা (সদস্যতা প্রয়োজনীয়) (ইংরেজি)
মহাপদ্ম নন্দ

মহাপদ্ম নন্দ (সংস্কৃত: महापद्म नन्द) নন্দ রাজবংশের প্রথম রাজা ছিলেন যিনি ৩৪৫ খ্রিস্টপূর্বাব্দ থেকে ৩২৯ খ্রিস্টপূর্বাব্দ পর্য্যন্ত মগধ রাজত্ব করেন। মৎসপুরাণ মতে মহাপদ্মনন্দ মোট ৮৮ বছর রাজত্ব করেন। যদিও বায়ুপুরাণ অনুযায়ী, তিনি ২৮ বছর রাজত্ব করেন। বৌদ্ধ গ্রন্থ ‘দীপবংশ’ এবং ‘মহাবংশ’ অনুযায়ী মহাপদ্ম নন্দ এবং তাঁর উত্তরাধিকারীরা মোট ২২ বছর রাজত্ব করেন। তাঁর দেহাবসান হয় আনুমানিক ৩৩৬ খ্রিস্টপূর্বাব্দে। মহাপদ্ম নন্দ শিশুনাগ রাজবংশের শেষ রাজা মহানন্দিনের শূদ্র গর্ভজাত পুত্র ছিলেন। তিনি মহানন্দিন ও তার অন্যান্য পত্নীদের সকল পুত্রদের হত্যা করে মগধের সিংহাসন অধিকার করে নন্দ রাজবংশ প্রতিষ্ঠা করেন। মগধের সিংহাসন লাভ করে উত্তর ভারতের প্রাচীন রাজবংশগুলিকে ধ্বংস করে একছত্র সম্রাট হিসেবে নিজেকে ঘোষণা করেন। তিনি পাঞ্চাল, কাশী, হৈহেয়, অস্মক, কুরু, সুরসেন, বিতিহোত্র, বিদেহ ও কলিঙ্গ রাজ্যের কিয়দংশ অধিকার করেন। বিন্ধ্য পর্বতশ্রেণীর দক্ষিণেও তার রাজত্ব বিস্তৃত হয়। বৌদ্ধ গ্রন্থ ‘মহাবোধিবংশ’ অনুযায়ী উগ্রসেন বা মহাপদ্ম নন্দের পর তাঁর আট ভাই পরপর মগধের সিংহাসনে বসেন। তাঁদের নামগুলি যথাক্রমে পণ্ডুক, পণ্ডগতি, ভূতপাল, রাষ্ট্রপাল, গোবিষাণক, দশসিদ্ধক, কৈবর্ত এবং ধন। পুরাণ অনুযায়ী এরা ছিলেন মহাপদ্মনন্দের পুত্র। পুরাণ মতে মহাপদ্ম নন্দ ছিলেন হীন বংশজাত। তাঁকে অনেক জায়গায় ক্ষৌরকার বলে বর্ণনা করা হয়েছে। যদিও তিনি প্রভূত ক্ষমতার অধিকারী হয়েছিলেন। পুরাণে তাঁকে ’দ্বিতীয় পরশুরাম’, ‘সর্বক্ষত্রান্তক’ প্রভৃতি উপাধিতে ভূষিত করা হয়েছে। গ্রিকরা মহাপদ্ম নন্দকে ‘Agrammes’ বলে উল্লেখ করেছেন। ভারতের এক বিস্তীর্ণ অঞ্চলের ওপর নন্দ বংশের শাসন কায়েম হয়েছিল। বিশিষ্ট ঐতিহাসিক রমেশ চন্দ্র মজুমদার বলেছেন, “Mahapadma is the first great historical emperor of Northern India.” নীচকুলোদ্ভব মহাপদ্মের রাজনৈতিক ক্ষমতা দখলকে অনেক গবেষকেরা শাসনব্যবস্থায় চিরাচরিত ক্ষত্রিয় প্রাধান্যের সমাপ্তি হিসেবে বর্ণনা করেছেন। ড. রাধাকুমুদ মুখার্জি এ প্রসঙ্গে বলেছেন, The 6th and 5th century B.C. hold out strange phenomena before us—Khatriya chief founding popular religious sects which menaced the Vedic religion and Sudra leaders establishing a big empire in Aryavarta in the ruins of Khatriya kingdoms. অনেক ঐতিহাসিক মনে করেন চন্দ্রগুপ্ত মৌর্য নন্দবংশের সাম্রাজ্যিক আদর্শের ওপর ভিত্তি করে মৌর্য শাসন প্রতিষ্ঠা করেন। Raychaudhuri, H.C. (১৯৭২)। Political History of Ancient India। Calcutta: University of Calcutta।  শাশ্বতী দাস, প্রাচীন ও আদি মধ্যযুগের ভারত, আইএসবিএন: 978-93-80036-45-8, পৃষ্ঠা- ১৯৪ Nanda Dynasty – MSN Encarta। ২০০৯-১১-০১ তারিখে মূল থেকে আর্কাইভ করা। সংগ্রহের তারিখ ২০১৫-০৭-২৬।  Vincent A. Smith (১ জানুয়ারি ১৯৯৯)। The Early History of India। Atlantic Publishers & Dist। পৃষ্ঠা 39–। আইএসবিএন 978-81-7156-618-1। সংগ্রহের তারিখ ২০ জানুয়ারি ২০১৩।  Vincent A. Smith; A. V. Williams Jackson (৩০ নভেম্বর ২০০৮)। History of India, in Nine Volumes: Vol. II - From the Sixth Century B.C. to the Mohammedan Conquest, Including the Invasion of Alexander the Great। Cosimo, Inc.। পৃষ্ঠা 37–। আইএসবিএন 978-1-60520-492-5। সংগ্রহের তারিখ ২০ জানুয়ারি ২০১৩।  Raychaudhuri, H. C.; Mukherjee, B. N. (1996). Political History of Ancient India: From the Accession of Parikshit to the Extinction of the Gupta Dynasty. Oxford University Press. দিলীপ কুমার গঙ্গোপাধ্যায়, ভারত ইতিহাসের সন্ধানে, পৃষ্ঠা- ২০৯ Dr R.C. Majumdar, The Age of Imperial Unity, page- 33
শুভাশিষ মুখোপাধ্যায়

শুভাশিষ মুখোপাধ্যায় বা শুভাশিষ মুখার্জি বাঙালি চলচ্চিত্র অভিনেতা। শুভাশিষ স্কটিশ চার্চ কলেজিয়েট স্কুলে অধ্যয়ন করেন এবং সেখান থেকে উচ্চ মাধ্যমিক পরীক্ষায় উত্তীর্ণ হন। উচ্চ মাধ্যমিক পরীক্ষায় পাশ করার পর তিনি শেঠ আনন্দরাম জয়পুরিয়া কলেজে ভর্তি এবং পরবর্তীকালে বি.কম পরীক্ষায় উত্তীর্ণ হন। ছোট বকুলপুরের যাত্রী (১৯৮১) সুরের ভুবনে (১৯৯২) কত ভালবাসা (১৯৯২) অনুভব (১৯৯৩) কালপুরুষ (১৯৯৪) সংসার সংগ্রাম (১৯৯৫) উজান (১৯৯৬) ভয় (১৯৯৬) বকুল প্রিয়া (১৯৯৭) শ্বশুরবাড়ি জিন্দাবাদ (২০০০) হার জিত (২০০০) গুরু শিষ্য (২০০১) দাদা ঠাকুর (২০০১) কুরুক্ষেত্র (২০০২) সত্রুর মোকাবিলা (২০০২) সবুজ সাথী (২০০৩) রাখে হরি মারে কে (২০০৩) মায়ের আঁচল (২০০৩) চ্যাম্পিয়ন (২০০৩) আক্রোশ (২০০৪) কালো চিতা (২০০৪) বাদশা দ্য কিং (২০০৪) ত্যাগ (২০০৪) সজনী (২০০৪) প্রেমী (২০০৪) কুলি (২০০৪) বারুদ (২০০৪) প্রতিশোধ (২০০৪) রাজমোহল (২০০৫) অমু (২০০৫) সকাল সন্ধ্যা (২০০৫) চোরে চোরে মাসতুতো ভাই (২০০৫) শুভদৃষ্টি (২০০৫) হারবার্ট (২০০৫) নায়ক দ্য রিয়েল হিরো (২০০৬) এরই নাম প্রেম (২০০৬) আই লাভ ইউ (২০০৭) সংঘর্ষ (২০০৭) গ্রেপ্তার (২০০৭) ভালোবাসা ভালোবাসা (২০০৮) মন মানে না (২০০৮) হ্যাংওভার (২০১০) এক্সপোর্ট (২০১০) প্রতিদ্বন্দি (২০১০) মন চায় তোমায় (২০১০) গোরস্থানে সাবধান (২০১০) টেনিদা (২০১১) মন বলে প্রিয়া প্রিয়া (২০১১) ফান্দে পড়িয়া বগা কান্দে রে (২০১১) চলো পটল তুলি (২০১১) খোকাবাবু (২০১২) হাতছানি (২০১২) আওয়ারা (২০১২) বাঘিনী কন্যা (২০১২) বাংলার ঘোটি ফাটাফাটি (২০১২) মেঘে ঢাকা তারা (২০১৩) ৩ কন্যা (২০১২) মিসেস সেন (2013) নির্ভয়া (২০১৩) গোগোলের কীর্তি (২০১৪) পেন্ডুলাম (২০১৪) আরশিনগর (২০১৫) বেশ করেছি প্রেম করেছি (২০১৫) প্রেম কি বুঝিনি (২০১৬) সুলতান: দ্য সেভিয়ার (২০১৮) সিগনেচার (২০১৮) মহালয়া (২০১৯) প্রোফেসর শঙ্কু ও এল ডোরাডো (২০১৯) হুল্লোড় (২০২০) পরাণ বন্ধু রে (২০১৯) ব্রহ্মা জানেন গোপন কম্মটি (২০২০) চলো পটল তুলি (২০২০) শহরের উপকথা (২০২১) হবুচন্দ্র রাজা গবুচন্দ্র মন্ত্রী (২০২১) অতি উত্তম (আসন্ন) ব্যোমকেশ বক্সী ২০১৪ টিভি সিরিজ — বড়দা (অনিয়মিত চেহারা) ডিটেকটিভ ২০১৫ (জি বাংলা টিভি সিরিজ) জল মোহন গাঙ্গুলি চরিত্রে তারানাথ তান্ত্রিক (কালার্স বাংলা টিভি সিরিজ) কাপালিক চরিত্রে রাখি বন্ধন (স্টার জলসা টিভি সিরিজ) অমরেশ চ্যাটার্জি চরিত্রে কলের বউ (স্টার জলসা টিভি সিরিজ) নকুলেশ্বর ঘটক চরিত্রে জড়োয়ার ঝুমকো (জি বাংলা) চরিত্রে অজিত কর্মকার খেলাঘর (স্টার জলসা টিভি সিরিজ) সর্বজিৎ রায়, রঞ্জিত, অজিত এবং শান্তুর বাবার চরিত্রে "শুভাশিষ মুখার্জি"। বাঙালি চলচ্চিত্র। ২৬ জুন ২০১২ তারিখে মূল থেকে আর্কাইভ করা। সংগ্রহের তারিখ ২৮ জুন ২০১২।
এস আলম রিফাইন্ড সুগার ইন্ডাস্ট্রিজ লিমিটেড

এস আলম রিফাইন্ড সুগার ইন্ডাস্ট্রিজ লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান; স্থানীয় বাজারে এই কোম্পানির পণ্যটি তুর্কি সুগার (Turkey Sugar) নামে প্রচলিত। বাংলাদেশের দক্ষিণ-পূর্বাঞ্চলের চট্টগ্রাম জেলার কর্ণফুলী নদীর তীরবর্তী এলাকায় এই শিল্প কমপ্লেক্সটি অবস্থিত। ২০০৪ সালে এই শিল্প প্রতিষ্ঠানটি স্থাপিত হয়; পরবর্তীতে ২০১১ সালের নভেম্বর মাসে আরো একটি ইউনিট এতে যুক্ত করা হয়।; এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত। এই মিলটি আমদানীকৃত র' সুগার থেকে দৈনিক ২,৮০০ মে. টন এবং বার্ষিক ৮ লাখ ৪০ হাজার মেট্রিক টন পরিশোধিত চিনি উৎপাদনে সক্ষম। এস আলম রিফাইন্ড সুগার ইন্ডাস্ট্রিজ বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ১০ শতাংশ এককভাবে পূর্ণ করে। বাংলাদেশের চিনি কলগুলোর তালিকা "রাষ্ট্রায়ত্ত ১৫ চিনিকলে লোকসান ৫২৮ কোটি ২৭ লাখ টাকা"। দৈনিক নয়া দিগন্ত, ১৯ সেপ্টেম্বর ২০১৪। ৩০ জুন ২০১৬ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৫।  "বাজারে অস্থিতিশীলতা রোধে চিনি আমদানিতে কোটা"। দৈনিক বণিক বার্তা, ২৫ মার্চ ২০১৫। ২০১৫-০৭-০২ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৫।  "কোম্পানি প্রোফাইল"। এস আলম গ্রুপ, ২০১০। সংগ্রহের তারিখ ২৬ জুলাই ২০১৫।  "কোম্পানির প্রতিষ্ঠা"। এস আলম গ্রুপ, ২০১০। সংগ্রহের তারিখ ২৬ জুলাই ২০১৫।  "রফতানি অথবা ভর্তুকি নইলে উৎপাদন বন্ধ!"। দৈনিক ডেসটিনি। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৫।  "চিনি রপ্তানির তোড়জোড়"। দৈনিক যায় যায় দিন। সংগ্রহের তারিখ ২৬ জুলাই ২০১৫।  "রমজানে চিনির দাম বাড়ানোর পাঁয়তারা"। দৈনিক আলোকিত বাংলাদেশ, ০২ জুন ২০১৩। সংগ্রহের তারিখ ২৬ জুলাই ২০১৫। [স্থায়ীভাবে অকার্যকর সংযোগ] এস আলম সুগার রিফাইনারি লিমিটেড-এর ওয়েব সাইট। বাংলাদেশের চিনি কলগুলোর নাম ও যোগাযোগের ঠিকানা।
পারটেক্স সুগার মিলস লিমিটেড

পারটেক্স সুগার মিলস লিমিটেড বাংলাদেশের নারায়ণগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান; স্থানীয় বাজারে এই কোম্পানির পণ্যটি পারটেক্স সুগার (Partex Sugar) নামে প্রচলিত। বাংলাদেশের মধ্যাঞ্চলের ঢাকা বিভাগের নারায়ণগঞ্জ জেলার রূপগঞ্জ উপজেলায় এই শিল্প কমপ্লেক্সটি অবস্থিত। ২০০৪ সালে এই শিল্প প্রতিষ্ঠানটি স্থাপিত হয়। এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত। এই মিলটি আমদানীকৃত র' সুগার থেকে দৈনিক ১,৫০০ মে. টন এবং বার্ষিক ৪ লাখ ৫০ হাজার মেট্রিক টন পরিশোধিত চিনি উৎপাদনে সক্ষম। অন্যান্য রিফাইনারী প্রতিষ্ঠানের মতো পারটেক্স সুগার মিলস-ও বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে। বাংলাদেশের চিনি কলগুলোর তালিকা "Partex Sugar Mills receives largest consortium loan-10 financial institutions arrange Tk 290cr"। Daily News Monitoring Service, ২০ সেপ্টেম্বর ২০০৪ (ইংরেজিতে)। সংগ্রহের তারিখ ২৬ জুলাই ২০১৫।  "পারটেক্স সুগার মিলসের এমডিকে দুদকে জিজ্ঞাসাবাদ"। দৈনিক ইত্তেফাক, ১০ সেপ্টেম্বর ২০১৪। সংগ্রহের তারিখ ২৬ জুলাই ২০১৫।  "রাষ্ট্রায়ত্ত ১৫ চিনিকলে লোকসান ৫২৮ কোটি ২৭ লাখ টাকা"। দৈনিক নয়া দিগন্ত, ১৯ সেপ্টেম্বর ২০১৪। ৩০ জুন ২০১৬ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৫।  "বাজারে অস্থিতিশীলতা রোধে চিনি আমদানিতে কোটা"। দৈনিক বণিক বার্তা, ২৫ মার্চ ২০১৫। ২০১৫-০৭-০২ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৫।  "কোম্পানি প্রোফাইল"। পারটেক্স গ্রুপ, ২০০৯। ২১ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৫।  "চিনি রপ্তানির তোড়জোড়"। দৈনিক যায় যায় দিন। সংগ্রহের তারিখ ২১ জুলাই ২০১৫।  পারটেক্স সুগার মিলস লিমিটেড-এর ওয়েব সাইট। বাংলাদেশের চিনি কলগুলোর নাম ও যোগাযোগের ঠিকানা।
টাবো

টাবো ভারত এর হিমাচল প্রদেশ এর লাহুল ও স্পিতি জেলার স্পিতি নদীর উপর একটি ছোট শহর । এই শহরটি রিকং পিও ও কাজা র মাঝে অবস্থিত।কাজা স্পিতির মহকুমার কেন্দ্রীয় দপ্তর । একটি বৌদ্ধ মঠ শহর ঘিরে রয়েছে যা কিনা কিংবদন্তি অনুসারে হাজার বছরের বেশি পুরানো। তেনজ়িন গিয়াৎসো ,চতুর্দশ দলাই লামা এই টাবো বৌদ্ধমঠেই অবসর গ্রহণের ইচ্ছা প্রকাশ করেন, যেহেতু তিনি মনে করেন টাবো বৌদ্ধমঠটি অন্যতম পবিত্র বৌদ্ধমঠ ।১৯৯৬ সালে চতুর্দশ দলাই লামা টাবোতেই কালচক্র এর প্রারম্ভিক উৎসব করেন যেটি টাবো বৌদ্ধমঠের সহস্রাব্দের বার্ষিকী উৎসবের সঙ্গে একই সময়ে পড়েছিল। এই উৎসবটিতে সারা বিশ্বের সহস্রাধিক বৌদ্ধ ধর্মালম্বী উপস্থিত ছিলেন। টাবো বৌদ্ধমঠের আধ্যাত্মিক প্রধান হলেন সেনশাপ সেরকং রিনপোচে। টাবো ১০,৭৬০ ফুট/ ৩,২৮০ মিটার উচ্চতায় অবস্থিত। বৌদ্ধ মঠের অভ্যন্তরীন মন্দিরের ভিতরে প্রচুর দেয়াল চিত্রের ও মাটির মূর্তির ভাণ্ডার আছে। Archaeological Survey of India (ASI)সময়ের সাথে সাথে কিছু নষ্ট হয়ে যাওয়া আঁকা ঠিক করার চেষ্টা করেছিল কিন্তু সেভাবে হয়ে ওঠেনি। টাবোতে বেশ কয়েকটি হোটেল আছে যার মধ্যে বাঞ্জারা ক্যাম্পাস রিট্রিট সব থেকে বিলাসবহুল। রাতে তাপমাত্রা দিনের থেকে অনেকটাই নিচে নেমে যায়।আরো কিছু হোটেল ও হস্টেল আছে যেমন তাসি গান্সার,মেন্থক দুম্রা ইত্যাদি।তাছাড়া আছে মঠের নিজস্ব গেস্ট হাউসগুলি। কাজা থেকে রিকং পিও র বাসগুলি টাবো হয়ে যায়। Deepak Sanan & Dhanu Swadi. 2002. Exploring Kinnaur & Spiti in the Trans-Himalaya. 2nd edition. Indus Publishing Co., New Delhi. আইএসবিএন ৮১-৭৩৮৭-১৩১-০, pp. 147–153 Tabo monastery Practical Info about Tabo on the Net
বাংলাদেশের হাওরের তালিকা

নদীমাতৃক বাংলাদেশে বিভিন্ন প্রকার জলাধার ছড়িয়ে ছিটিয়ে রয়েছে যাদের মধ্যে অন্যতম হলো হাওর। বাংলাদেশ হাওর ও জলাভূমি উন্নয়ন বোর্ডের তথ্যানুসারে দেশে মোট ৪১৪টি হাওর রয়েছে; তবে, বাংলাদেশ পানি উন্নয়ন বোর্ডের হিসাবানুসারে হাওরের সংখ্যা ৪২৩টি। সম্পাদকীয় (১৪ এপ্রিল ২০১৫)। "হাওর জনপদের উন্নয়ন"। দৈনিক ইত্তেফাক। ঢাকা। ৪ মার্চ ২০১৬ তারিখে মূল (ওয়েব) থেকে আর্কাইভ করা। সংগ্রহের তারিখ ২৬ জুলাই ২০১৫।  শেখ সাদী (৬ ফেব্রুয়ারি ২০১০)। "ভাবনা বাড়াচ্ছে হাওর" (ওয়েব)। দৈনিক কালেরকন্ঠ। ঢাকা। সংগ্রহের তারিখ ২৬ জুলাই ২০১৫। [স্থায়ীভাবে অকার্যকর সংযোগ] "ঘুরে আসুন নিকলী হাওর"। সময় নিউজ। ২১ জানুয়ারি ২০২০। সংগ্রহের তারিখ ২০ এপ্রিল ২০২১।  "রূপে-গুণে অনন্য টাঙ্গুয়ার হাওর"। প্রথম আলো। ২০২১-০২-০৫। সংগ্রহের তারিখ ২০২৩-১০-৩০।
সংশোধনী ধর্ষণ

সংশোধনী ধর্ষণ (ইংরেজি: corrective rape) হল সামাজিক ও রাজনৈতিক দৃষ্টিকোণ থেকে একপ্রকার ঘৃণাজনিত অপরাধ (hate crime) যেখানে ব্যক্তিবিশেষ তাদের লিঙ্গ-পরিচয় (gender identity) বা যৌন অভিমুখিতার জন্য ধর্ষিত হন। এক্ষেত্রে নিপীড়িত ব্যক্তিকে বিষমকামী বা প্রথাগত লিঙ্গ-পরিচয়ে পরিবর্তনের লক্ষ্যে অপরাধ সাধিত হয়। দক্ষিণ আফ্রিকায় কিছু নারী সমকামীর (lesbian) উপর (যেমন: ইউডি সিমালিন, যাকে ধর্ষণের পর হত্যা করাও হয়েছিল এবং জোলিসোয়া নেঙ্কোয়ানা) যৌন-অত্যাচারের পরিপ্রেক্ষিতে "সংশোধনী ধর্ষণ" পরিভাষাটির প্রচলন ঘটে। কিছু দেশে এলজিবিটি সম্প্রদায়ভুক্ত ব্যক্তিদের প্রতিরক্ষা দেওয়ার আইন থাকলেও সংশোধনমূলক ধর্ষণের মত ঘটনা প্রায়শই চোখে পড়ে। যৌনতা ও লিঙ্গ ক্রিয়ার (gender role) ভিত্তিতে সমাজ নির্ধারিত রীতিনীতি লঙ্ঘনকারী মানুষদের প্রতি (তাদের "অস্বাভাবিক" আচরণ মুক্ত করে সামাজিক রীতির অনুসারী করে তুলতে ) ধর্ষণমূলক নিপীড়নকে "সংশোধনী ধর্ষণ" বলা হয়ে থাকে। দক্ষিণ আফ্রিকায় প্রথম এধরনের দৃষ্টান্ত নথিবদ্ধ হয়; যেখানে মহিলার পরিবার ও স্থানীয় গোষ্ঠীর নজরদারিতে এরকম ঘটনা ঘটে। দক্ষিণ আফ্রিকায় নারী-সমকামীদের শরীরে এইচ.আই.ভি. (H.I.V.) সংক্রমণের প্রধান ভূমিকা ছিল এই সংশোধনমূলক নিপীড়নের। এধরনের ক্রিয়াকলাপ অত্যাচারিতদের উপর শারীরিক ও মানসিক পীড়া , এইচ.আই.ভি. সংক্রমণ, অবাঞ্ছিত গর্ভধারণ এমনকী আত্মহত্যার মত ঘটনায় মোড় নিতে পারে। থাইল্যান্ড(Thailand), জিম্বাবোয়ে (Zimbabwe), ইকুয়েডর (Ecuador),উগান্ডা (Uganda), ভারত (India) এবং দক্ষিণ আফ্রিকায় (South Africa) এধরনের ঘটনার নজির মিলেছে। Bartle, EE(2000). "Lesbians And Hate Crimes". Journal of Poverty (PDF) 4 (4): 23–44. doi:10.1300/J134v04n04_02. CiteSeerX: 10.1.1.196.9177. Hawthorne, Susan. "Ancient Hatred And Its Contemporary Manifestation: The Torture Of Lesbians." Journal Of Hate Studies 4.1 (2005): 33–58. Academic Search Complete. Di Silvio, Lorenzo (2011). "Correcting Corrective Rape: Carmichele and Developing South Africa's Affirmative Obligations To Prevent Violence Against Women". Georgetown Law Journal 99: 1469–515. Martin, A; Kelly A; Turquet L; Ross S (2009). "Hate crimes: The rise of 'corrective rape' in South Africa" (PDF). ActionAid. pp. 1–20. Retrieved 2012-04-16. Janoff, Douglas. Pink Blood: Homophobic Violence in Canada. Toronto: University of Toronto, 2005. Bartle, EE (2000). "Lesbians And Hate Crimes". Journal of Poverty (PDF) 4 (4): 23–44. doi:10.1300/J134v04n04_02. CiteSeerX: 10.1.1.196.9177. Bartle, EE (2000). "Lesbians And Hate Crimes". Journal of Poverty (PDF) 4 (4): 23–44. doi:10.1300/J134v04n04_02. CiteSeerX: 10.1.1.196.9177. Mabuse, Nkepile. "Horror of South Africa's 'corrective Rape.'" CNN. Cable News Network, 28 Oct. 2011.
হাইল হাওর

হাইল হাওর বাংলাদেশের বৃহত্তর সিলেটের মৌলভীবাজার ও হবিগঞ্জ জেলার কিয়দাংশে অবস্থিত একটি বৃহদায়তন জলাভূমি। হাইল হাওর সিলেটের মৌলভীবাজার জেলার সদর ও শ্রীমঙ্গল এবং হবিগঞ্জ জেলার বাহুবল উপজেলা জুড়ে বিস্তৃত।; এতে রয়েছে ১৪ টি বিল এবং পানি নিস্কাশনের ১৩ টি নালা। এই হাওরটির মোট আয়তন ১০ হাজার হেক্টর; যার ৪ হাজার হেক্টর প্লাবন ভূমি, ৪ হাজার ৫১৭ হেক্টর হাওর, ১ হাজার ৪০০ হেক্টর বিল, ৪০ হেক্টর খাল এবং ৫০ হেক্টর নদী। বিভিন্ন প্রজাতির পাখি ও অন্যান্য প্রাণী দেখা যায় এখানে; এদের মধ্যে কুড়া পাখি প্রধান। হাইল হাওরে পূর্বে ৯৮ প্রজাতির মাছের আবস থাকলেও বর্তমানে এদের মধ্যে ২১ প্রজাতি পুরোপুরি বিলুপ্ত হয়ে গেছে এবং আরো ১১ প্রজাতির মাছ বিলুপ্তপ্রায়। বিলুপ্ত হয়ে যাওয়া মাছগুলো হলো: বাচা, ঘারুয়া, ছেপচালা, বাঘাইড়, ঢেলা, রিটা, বাঁশপাতা, রানী, নাফতানি, নাপিত কই, তারা বাইম, বামোশ, বড় বাইম, তিতপুঁটি, নামা চান্দা, একথুটি, চাকা, শ্বেত সিংগি, শ্বেত মাগুর মাছ; পক্ষান্তরে, বিলুপ্তপ্রায় মাছগুলো হলো: পাবদা, আইড়, বেদা, মিনি, ফলি, গজার, গুলশা, দাড়কিনি, চিতল, টাটকিনি ও তারা বাইন। বাংলাদেশের হাওরের তালিকা এম. মছব্বির আলী (৫ মার্চ ২০১৩)। "হাইল হাওরের ওপর নির্ভরশীল ২৫ হাজার মানুষ" (ওয়েব)। জুড়ী নিউজ। মৌলভীবাজার। সংগ্রহের তারিখ ২৭ জুলাই ২০১৫। [স্থায়ীভাবে অকার্যকর সংযোগ] এম,এ,আহমদ আজাদ (৩ অক্টোবর ২০১১)। "হাইল হাওর পারের ৫০ হাজারের বেশি মৎস্যজীবি পরিবার নাগরিক সুযোগ সুবিধা থেকে বঞ্চিত" (ওয়েব)। বিএনপি নিউজ24। ঢাকা। সংগ্রহের তারিখ ২৭ জুলাই ২০১৫। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) সম্পাদক: মাহমুদুর রহমান (৯ ফেব্রুয়ারি ২০১৩)। "শ্রীমঙ্গলের হাইল হাওর থেকে হারিয়ে যাচ্ছে দেশীয় প্রজাতির মাছ"। দৈনিক আমার দেশ। ঢাকা। ৪ মার্চ ২০১৬ তারিখে মূল (ওয়েব) থেকে আর্কাইভ করা। সংগ্রহের তারিখ ২৭ জুলাই ২০১৫।  হাইল হাওর। ওয়েব্যাক মেশিনে আর্কাইভকৃত ৮ এপ্রিল ২০১৫ তারিখে
বনু কুরাইজা

বনু কুরাইজা (আরবি: بني قريظة; بنو قريظة) ছিল ৭ম শতাব্দীতে মদিনার একটি ইহুদি গোত্র। খন্দকের যুদ্ধের পর মুসলিমদের সাথে তাদের সংঘর্ষ সৃষ্টি হয় এবং তারা আত্মসমর্পণ করে। পরে বিচারে গোত্রের প্রাপ্তবয়স্ক পুরুষ সদস্যদের হত্যা এবং নারী ও শিশুদের দাস হিসেবে বন্দী করা হয়। ধারণা করা হয় যে ইহুদি-রোমান যুদ্ধের সময় ইহুদি গোত্রগুলো হেজাজে আগমন করে এবং কৃষিকাজ শুরু করে। ফলে সাংস্কৃতিক, অর্থনৈতিক ও রাজনৈতিক দিক থেকে তারা প্রাধান্য বিস্তার করে। তবে পরবর্তীতে বনু আউস ও বনু খাজরাজ নামক দুটি আরব গোত্র ইয়েমেন থেকে ইয়াসরিব আসে এবং প্রাধান্য বিস্তার করে। এই দুটি গোত্র একসময় নিজেদের মধ্যে প্রতিদ্বন্দ্বিতায় লিপ্ত হয়ে পড়ে। ইহুদি গোত্রগুলো এসময় এদের সাথে মিত্রতায় আবদ্ধ হয়। বনু কুরাইজা গোত্র আরব বনু আউসের সাথে মিত্রতা করেছিল। ৬২২ সালে মুহাম্মদ মদিনায় হিজরত করেন। এরপর বিবাদমান পক্ষগুলোর মধ্যে মদিনা সনদ নামক চুক্তি স্বাক্ষরিত হয়। হিজরতের পর মক্কার কুরাইশদের সাথে মদিনার মুসলিমদের মধ্যে কয়েকটি যুদ্ধ সংঘটিত হয়। এছাড়াও মুসলিমদের সাথে মদিনার ইহুদিদের মধ্যেও বিরোধপূর্ণ পরিস্থিতি সৃষ্টি হয়েছিল। খন্দকের যুদ্ধের সময় কুরাইশ ও তাদের মিত্ররা মদিনা শহর অবরোধ করে। মদিনার চারপাশে পরিখা খুড়ে প্রতিরক্ষার ব্যবস্থা নেয়া হয়েছিল। বনু কুরাইজা এসময় কুরাইশদের সাথে যোগ দিয়ে চুক্তি লঙ্ঘন করে। তারা ভিন্ন দিক থেকে মুসলিমদের উপর হামলার পরিকল্পনা করেছিল। যুদ্ধ সমাপ্ত হওয়ার পর মুসলিমরা তাদের গোত্রের উপর অবরোধ করে। শেষপর্যন্ত সাদ ইবনে মুয়াজকে বিরোধ মীমাংসার জন্য উভয় পক্ষ থেকে বিচারক নিযুক্ত করা হয়। সাদ গোত্রের সকল প্রাপ্তবয়স্ক পুরুষ সদস্যকে হত্যা এবং নারী ও শিশুদেরকে দাস হিসেবে বন্দী করার নির্দেশ দেন। "List of Battles of Muhammad"। ১১ জুন ২০১১ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৫।  Watt, Encyclopaedia of Islam, "Kurayza, Banu". Peters, Muhammad and the Origins of Islam, p. 192f. Watt, Encyclopaedia of Islam, "Al-Madina". Encyclopedia Judaica, "Qurayza". Watt, "Muhammad", in: The Cambridge History of Islam. Alford Welch, Encyclopaedia of Islam, "Muhammad". Peterson, Muhammad: the prophet of God, p. 125-127. Ramadan, In the Footsteps of the Prophet, p. 140f. ডাঃ শামসুল আরেফিন। ডাবল স্ট্যান্ডার্ড (কুরাইযার মৃত্যুদন্ড)। মাকতারুল আজহার। পৃষ্ঠা ১২৪।  Hodgson, The Venture of Islam, vol. 1, p. 191. Brown, A New Introduction to Islam, p. 81. Lings, Muhammad: His Life Based on the Earliest Sources, p. 229-233. https://www.pathoftrue.com/2021/01/blog-post_28.html?m=1 ওয়েব্যাক মেশিনে আর্কাইভকৃত ৯ জুলাই ২০২১ তারিখে
লিনাক্স ডিস্ট্রিবিউশন

লিনাক্স ডিস্ট্রিবিউশন হলো লিনাক্স পরিবারের ইউনিক্স-সদৃশ অপারেটিং সিস্টেম যাতে লিনাক্স কার্নেল, কার্নেল বাদে গ্নু অপারেটিং সিস্টেমের অন্যান্য অংশ ও অন্যান্য প্রয়োজনীয় সফটওয়্যার থাকে। লিনাস টরভল্ডস লিনাক্স কার্নেল তৈরি করেন এবং ১৯৯১ সালে এর প্রথম রূপ বাজারে নিয়ে আসেন। লিনাক্স প্রথমে শুধু সোর্স কোড বিতরণ করা হত, এবং পরে ডাউনলোডযোগ্য ফ্লপি ডিস্ক ইমেজের জোড়া হিসেবে বাজারে আসে। প্রতিস্থাপন পদ্ধতি জটিল হওয়ার কারণে, বিশেষ করে সহজলভ্য সফটওয়্যারের জন্য, প্রতিস্থাপন পদ্ধতি সহজ করতে এর বিতরণ বন্ধ করে দেওয়া হয়। লিনাক্স ডিস্ট্রিবিউশন নিম্নোক্ত যে কোন ধরনের হতে পারেঃ বাণিজ্যিক বা অবাণিজ্যিক এন্টারপ্রাইজ, পাওয়ার ও বাড়িতে ব্যবহারকারীদের জন্য তৈরিকৃত বিভিন্ন ধরনের হার্ডওয়্যার বা বিশেষ-প্লাটফর্মে ব্যবহার উপযোগী সার্ভার, ডেক্সটপ, ও এমবেডেড ডিভাইসের জন্য তৈরিকৃত সাধারণ কাজে ব্যবহৃত বা বিশেষায়িত মেশিন কার্যক্রম (যেমন ফায়ারওয়াল, নেটওয়ার্ক রাউটার, ও কম্পিউটার ক্লাস্টারস) এর জন্য বিশেষ ব্যবহারকারী দল, যেমন ভাষার আন্তর্জাতিকীকরণ ও স্থানীয়করণ, বা সঙ্গীতায়োজন, বা বৈজ্ঞানিক কম্পিউটার প্যাকেজের জন্য প্রাথমিকভাবে নিরাপত্তা, ব্যবহার যোগ্যতা, স্থানান্তর যোগ্যতার জন্য নির্মিত। Berlich, Ruediger (April 2001). "ALL YOU NEED TO KNOW ABOUT... The early history of Linux, Part 2, Re: distribution" (PDF). LinuxUser
থেসেলাস (অভিনেতা)

থেসেলাস খ্রিস্টপূর্ব চতুর্থ শতাব্দীর একজন ম্যাসিডোনীয় অভিনেতা ছিলেন। থেসেলাস মহান আলেকজান্ডারের সমকালীন ও প্রিয় একজন বিরহ অভিনেতা ছিলেন। আলেকজান্ডারের সিংহাসন আরোহণের পূর্বে ও পরে এশিয়া অভিযানের সময় অভিনেতা তাকে সঙ্গ দেন। ৩৪৭ ও ৩৪১ খ্রিস্টপূর্বাব্দে তিনি ডায়ানাইসিয়া ও লিনাইয়া উৎসবে সেরা অভিনেতা হিসেবে বিজয়ী হন। ৩৩৬ খ্রিস্টপূর্বাব্দে পারস্যের কেয়ারিয়া অঞ্চলের সত্রপ পিক্সোদারোস তার জ্যেষ্ঠা কন্যার সঙ্গে আলেকজান্ডারের জ্যেষ্ঠ সৎভাই আর্হিদিউসের বিবাহের প্রস্তান দিলে ফিলিপের উত্তরাধিকারী হিসেবে আর্হিদিউসের নাম বিবেচিত হওয়ার আশঙ্কায় আলেকজান্ডার থেসেলাসকে পিক্সোদারোসের নিকট পাঠিয়ে বার্তা দেন যে, তিনি যেন তার কন্যার সঙ্গে ফিলিপের অবৈধ সন্তান আর্হিদিউসের বিবাহ না দিয়ে আলেকজান্ডারের সঙ্গে বিবাহের সিদ্ধান্ত বিবেচনা করেন। ফিলিপ এই ঘটনার কথা শুনে এই বিবাহ প্রস্তাব নাকচ করে দেন এবং থেসেলাসকে বন্দী করেন। Roisman, Joseph; Worthington, Ian (২০১০)। A Companion to Ancient Macedonia। John Wiley & Sons। আইএসবিএন 1-4051-7936-8।  Renault, Mary (২০০১)। The Nature of Alexander the Great। Penguin। আইএসবিএন 0-14-139076-X।  Fox, Robin Lane (১৯৮০)। The Search for Alexander। Boston: Little Brown & Co। আইএসবিএন 0-316-29108-0।  Heckel, Waldemar (ডিসেম্বর ২০০৫)। Who's Who in the Age of Alexander the Great: Prosopography of Alexander's Empire। Wiley-Blackwell। পৃষ্ঠা 336। আইএসবিএন 978-1-4051-1210-9।